เรื่องร้องเรียน: กลิ่นขยะ จากโรงงานขยะ เหม็นมากครับ พอแจ้งทีนึงก็เงียบไปที เป็นสิบๆปีแล้ว ช่วงนี้กลับมาเหม็นหนักมากครับ
การดำเนินการของเจ้าหน้าที่: เจ้าหน้าที่ได้ลงพื้นที่ดำเนินการตรวจสอบภายใน ศูนย์กำจัดมูลฝอยอ่อนนุชพบว่ามีกลิ่นขยะ ได้ปฏิบัติตามมาตรการการแก้ไขปัญหากลิ่น โดยล้างทำความสะอาดพื้นผิวถนนที่ศูนย์กำจัดมูลฝอยอ่อนนุชเป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ ๑. แจ้งหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน ๒. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง ๓. ตรวจสอบความถี่ล้างทำความสะอาดโรงงานและบริเวณอาคารมูลฝอย ๔. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์ ๕. ปรับปรุงสภาพภูมิทัศน์โรงงานกำจัดมูลฝอย โดยมีโครงการปลูกต้นไม้ร่วมกับ บริษัท ปตท.จำนวนพื้นที่ ๕๕ ไร่ เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดชับกลิ่นและมลพิษทางอากาศ
ความเห็นของผู้แจ้ง: ถ้ากลิ่นหายไป จะเป็นความกรุณาอย่างสูงเลยครับ ขอบคุณมากๆ ที่นี่ ไร้ความรับผิดชอบต่อสังคม ไม่มีใครทำอะไรมานานแล้วครับ
พื้นที่: แขวงประเวศ เขตประเวศ กรุงเทพมหานคร